2016 թվականից Բելգիայի հավաքականը գլխավորում է իսպանացի մասնագետ Ռոբերտո Մարտինեսը, որը դրանից առաջ աշխատել է անգլիական «Ուիգանում», «Էվերտոնում» ու ուելսյան «Սուոնսիում»: 44-ամյա իսպանացին արդեն ունի 11 տարվա մարզչական փորձ: Նրա գլխավորությամբ Բելգիայի հավաքականն անցկացրել է 18 հանդիպում, տարել 12 հաղթանակ, կրել մեկ պարտություն (Իսպանիայից) եւ գրանցել 5 ոչ ոքի: Շատերը կարծում են, որ Մարտինեսը Բելգիայի հավաքականի միակ թույլ կողմն է: Սա նրա առաջին աշխատանքային փորձն է հավաքականում, իսկ ազգային թիմում ու ակումբում աշխատանքը շատ տարբեր է: